Na bophelo le polokego di bolela ka eng?
Di mabapi le go thibela batho gore batho se gobale goba ba babja ge ba le mošomong ka go tšea magato a maleba go thibela le go neelana ka tikologo ye e kgotsofatšago ya mošomo.
Na molao wa maphelo le polokego o a šomišwa mabenkelengkgoparareng?
Ee! O šoma dikgwebong ka moka le go batho ba ba iperekago le bašomedi ka moka.
Na go na le dikgonagalo tša gore batho ba ka thedimoga le go thetšwa mabankelengkgoparara?
mabato goba lefase le le sego la lekanela.
lebato la fase le le sego la lekanela (ditepisi, ditepisana tša mojako).
fetola ditloloupu le diswitšhi tše di senyegilego.
Na mafelo a dijo a hlwekile?
Mongmošomo o swanetše go netefatša gore o neelana ka lefelo la go bolokela dijo la maleba le mo go jelwago gona.
Mong wa lebenkele la dijo o swanetše go netefatša gore dijo ka moka di bolokwa lefelong le le hlwekilego go netefatša gore dijo tše di bolokilwego goba tše di jewago mabankelengkgoparara ga di senyege ka lebaka la mabenkele a kgauswi.
Go bolokwa ga dijo go swanetše go be mafelong a a kgethilwego.
Na ke tshedimošo ya mohuta mang ye mošomedi wa ka lebenkeleng la dijo a swanetšego go e hwetša?
A tseba ka mokgwa wo a ka šomišago diaparo tša tšhireletšo tše di bolokegilego le tše di hlwekilego.
Mekgwa ya maleba ya go kuka dilo.
O swanetše a hlalošetšwe ka mokgwa wo a swanetšego go bala mangwalo a a lego dikhemikhaleng.
Ka mokgwa wo a tla hlwekišago mo dilo di tšhologilego.
O swanetše a hlalošetšwe ka ditshepetšo tša tšhoganetšo le gore ditokomane di bewa kae.
Na dilifiti tše di šomišwago mabenkelengkgoparara di bolokegile gakaakang?
Lifiti ye e šomišago mohlagase e swanetše go hlahlobja le go dirwa diteko kgafetšakgafetša.
Mongmošomo o swanetše go boloka direkhoto mabapi le go hlokomelwa, ditlhahlobo, ge e ba go na le dikarolo tša dilifiti tše di mpshafaditšwego le go lokišwa ga lifiti e nngwe le e nngwe ya mohlagase.
Go šomišwa, go hlahlobja, go lokišwa, go hlokomelwa le go fetošwa ga dikarolo tša LIFITI go swanetše go dirwe go ya ka ditaelo tša motšweletši goba ka ditaelo tše di ngwadilwego ke moentšineere wa seprofešenale.
Na bahlahlobi ba lebelela eng ge ba hlahloba mabenkelekgoparara?
Go bolokwa ga dilo ka tsela ye e sego ya maleba, mohlala, pele ga mejako ye e šomišwago nakong ya tšhoganetšo goba diphanele tša mohlagse goba go thiba mafelo a a nago le ditepisi
Go se hlokomelwe gabotse ga dikoloyana tša go rwala merwalo e boima, dikarikana, bjbj.
Lekola ge e ba ditshepetšo tše di bolokegilego mešomong di a latelwa.
Na motšhene wa go ripa nama o ntšhitšwe polakeng pele o hlwekišwa?
Na ditlelafo di a šomišwa ge go rwalwa ditšhila?
Na ditsela tša maleba di a šomišwa ge go kukwa dilo?
Na bašomedi ba tseba gore ba swanetše ba dire eng ge ba šoma ba nnoši?
Morago ga ditlhahlobo, ba TŠEA magato!
Ba phošolla ditshepetšo tše di lego kotsi kudu goba tše di sego tša bolokega ka bjako.
Tsebiša bašomedi ka diphihlelo tša gago.
Mošomiši o mongwe le o mongwe goba motho wo a adimišanago ka didirišwa tša go tsenya mohlagase, go ya ka mabaka, o tla re ge a kgopelwa a bontšha setifikeiti sa go bontšha gore go hlongwa ga mohlagase go latela maemo a mohlagase gomme yena o tla se bontšha mohlahlobi goba morekišametšhene.